CELEX: E2011P0001
Language: fi
Date: 2011-01-25 00:00:00
Title: Statens helsepersonellnemndin 25 päivänä tammikuuta 2011 esittämä pyyntö saada EFTAn tuomioistuimelta neuvoa-antava lausunto A:n tekemästä muutoksenhausta (Asia E-1/11)

16.6.2011   
            
            
               FI
            
            
               Euroopan unionin virallinen lehti
            
            
               C 176/9
            
         Statens helsepersonellnemndin 25 päivänä tammikuuta 2011 esittämä pyyntö saada EFTAn tuomioistuimelta neuvoa-antava lausunto A:n tekemästä muutoksenhausta
   (Asia E-1/11)
   2011/C 176/06
   Statens helsepersonellnemnd (Terveydenhuoltoalan henkilökunnan valituslautakunta Norjassa) on esittänyt 25 päivänä tammikuuta 2011 päivätyllä kirjeellä pyynnön saada EFTAn tuomioistuimen neuvoa-antava lausunto A:n tekemästä muutoksenhausta. Kirje saapui tuomioistuimen kansliaan 31 päivänä tammikuuta 2011 ja koskee seuraavaa kysymystä:
   Annetaanko direktiivissä 2005/36/EY tai muussa ETA:n säännöksessä jäsenvaltioiden viranomaisille mahdollisuus soveltaa kansallisia sääntöjä, joiden mukaan hakijoilta, joilla on puutteellinen ammattipätevyys, voidaan evätä lupa toimia lääkäreinä tai heille voidaan myöntää ainoastaan rajoitettu lupa toimia lääkäreinä, toisesta jäsenvaltiosta muuttaneeseen hakijaan, joka muodollisesti täyttää direktiiviin 2005/36/EY sisältyvät ammattipätevyyden vastavuoroista tunnustamista koskevat vaatimukset (rajoittamaton lupa toimia lääkärinä), kun hakijan ammattitoiminta Norjassa on osoittanut hänen ammattipätevyytensä puutteelliseksi?